Andreas Bjercke
Store norske leksikon,Kunst og estetikk,Arkitektur og landskap,Arkitekter og arkitektur-institusjoner,Norske arkitekter og arkitektkontorer fra 1900 til i dag
Andreas Bjercke, født i Oslo, norsk arkitekt, sønn av Alf Bjercke. Han ble utdannet ved Kunst- og håndverksskolen i Oslo og Tekniska högskolan i Stockholm.
Fra 1914 etablerte han en egen praksis i Oslo sammen med Georg Eliassen og som seirende i arkitektkonkurranser har han blant annet tegnet Sjømannsskolen, Oslo Lysverkers hus, KNS' klubbhus og restaurant Dronningen i Oslo samt Sjømennenes minnehall i Stavern. Arbeidene avspeiler den samtidige utvikling i faget, men alle er preget av den samme sans for kvalitet. Bjercke var president i Norske Arkitekters Landsforbund 1934–38 og 1946–48. Les mer i Store norske leksikon Andreas Hesselberg Bjercke i Norsk biografisk leksikon Andreas Hesselberg Bjercke i Norsk kunstnerleksikon Litteratur Gjendem, Camilla: "Fra Norsk arkitekturmuseums tegningssamling: arkitektene Bjercke og Eliassen" i Arkitektur i Norge: årbok 1997, 82-89